19/10/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 187/2008

Resolución do 22 de setembro de 2009, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no Concello de Cesuras (N.° Expte. IN407A 187/2008). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S. A. Enderezo social: Avda. de Arteixo, 171- A Coruña. Denominación: L. M. T., C. T., R. B. T., Leiros. Situación: Cesuras. Características técnicas: Línea eléctrica de media tensión aérea (L. M. T. A.) a 15/20 kV, cunha lonxitude de 1,446 km, condutor tipo LA-56/54,6 mm 2, coa orixe no apoio existente n.° 32 da L. M. T. CES-705, treito en derivada a C. T. Santaia (Expte. IN407A 1998/283) e final no C. T. Leiros proxectado. Centro de transformación intemperie (C. T. I.), de potencia 50 kVA, e relación de transformación de 15/0,4-0,23 kV. Liña de baixa tensión aérea (R. B. T. A.), coa orixe no C. T. proxectado, cunha lonxitude total de 939 km, con condutores tipo RZ, e sobre apoios de formigón. Concello de Cesuras. Resultan os seguintes feitos: Primeiro. –A petición someteuse a información pública por Acordo do 9 de malo de 2008, de la Delegación Provincial, publicada no DOG do 11 de xullo de 2008, no BOP de A Coruña do 7 de xuño de 2008 e no xornal El Ideal Gallego de 5 de xuño de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Así mesmo practicouse notificación individual ós afectados. Segundo. –Dentro do prazo establecido foron presentadas alegacións por: Don Moises Carlos Pisani Cirarda, propietario do predio n.° 18, manifesta que o seu predio denominase “O Casillo”. Fai constar a súa oposición á autorización da liña porque entende que pasa por onde fia máis dano e que destroza a plantación feita fai anos. Que coa expropiación ao terreo non Ile proporciona ningún beneficio, que ao contrario orixínalle gastos, e non o poderá explotar por esta causa. Don José Camiños Rodríguez, propietario do predio n.° 33, manifesta que non ten claro o lugar de ubicación da instalación e gustaríalle que algún representante da empresa, debidamente autorizado, puidérallo aclarar. Destas alegacións se Ile deu traslado á empresa solicitante, manifestando Unión Fenosa Distribución, S. A. o seguinte: Predio n.° 18, manifesta que corrixe a denominación do predio. fai mención a que o proxecto realizouse conforme ao Decreto 3151/68 de 28 de novembro, R. T. L. E. A. T., sen que existan limitacións nin prohibicións que impidan o establecemento da servidume de paso da instalación. Que os prexuízos que se ocasionen serán valorados, no seu momento, polo Xurado de Expropiación de Galicia. Predio n.° 33, manifesta que a instalación ubicase na esquina noreste do predio, no lindeiro có camiño existente. Que esta sociedade xa se puxo en contacto có propietario, con fin de chegar a un acordo amigable, para o cal se Ile indico a afección que suporía para a súa propiedade. Fundamentos de dereito. Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. A Coruña, 22 de setembro de 2009. Tristana Moraleja Gómez Xefa territorial da Coruña